cyanic-selkie/wikianc huggingface dataset:
Luis Felipe Méliz
Karriere for Cuba
Han deltok ved sommer-OL 2000, der han hoppet nest lengst av alle i kvalifiseringen, med 8,21 meter. I finalen hoppet han ikke like langt, men endte på 7.-plass med 8,08 i tredje runde. Iván Pedroso ble olympisk mester, med 8,55 i finalen.
MS «Color Hybrid»
MS «Color Hybrid» er en passasjer- og bilferge bygget for og eid av Color Line. Jomfruturen gikk i 2019. Det er verdens største hybridferge og trafikkerer strekningen Sandefjord-Strømstad.
Luis Felipe Méliz
Karriere for Cuba
I 2001 deltok han både ved VM i friidrett innendørs og VM i friidrett. Ved innendørs-VM i Lisboa kom han på 9.-plass, mens ved VM utendørs ble han slått ut i kvalifiseringen, med 7,69 meter.
Elizabeth Lippincott McQueen
Interesse for flyvning
I september 1928 etablerte hun Womens Aeronautic Association of California. Lignende organisasjoner ble snart etablert i New York, Arizona, New Mexico, Texas, Nevada, Oregon, Washington, Canada, England, Frankrike, Tyskland, Australia og New Zealand. I mai 1929 ble disse ulike gruppene slått sammen til Women's International Association of Aeronautics (WIAA), og hun viet resten av sitt liv til denne organisasjonen.
Luis Felipe Méliz
Karriere for Cuba
Ved VM i friidrett innendørs 2003 i mars hadde han kun ett gyldig hopp i finalen, og fikk fjerdeplass med 8,01 meter. I august deltok han ved Panamerikanske leker 2003 i Santo Domingo i Den dominikanske republikk, og 8,20 meter holdt til sølv, igjen bak Iván Pedroso. I slutten av august deltok han også ved VM i friidrett 2003 i Paris, der han hoppet 7,97 i kvalifiseringen, men bare 7,73 i finalen, og endte på 11.-plass.
MS «Color Hybrid»
Skipet er 160 meter langt og 27,1 meter bredt med en kapasitet på 2000 personer og 500 personbiler. Fremdriften er kombinasjon av batterier og diesel. Batteripakken har en kapasitet på 4,7 MWh. Skipet ble designet av Fosen Yards og ferdigstilt ved Ulstein Verft. Batteriene kan lades fra land og har nok kapasitet til 30 minutters seilas. Skipet har et varmegjenvinningssystem der blant annet varme fra eksos blir lagret i vanntanker om bord.
Elizabeth Lippincott McQueen
Interesse for flyvning
Hun fungerte som grunnlegger og ærespresident i WIAA. Presidenter i foreningen var, i sin tur, den fremtredende britiske flyger Lady Mary Heath (1929-1932), den britiske reporter Lady Grace Hay Drummond-Hay (1932-1940), pedagogen, dr. Mary Sinclair Crawford (1940-1947), skuespiller Mary Pickford (1947-1949), leder av en flyfabrikk, Olive Ann Beech (1949-1954), og flypioneren Matilde Moisant (1954-). Det var også en junioravdeling av WIAA, dannet i 1931. Medlemmer under 7 år ble kalt «tailwinds», og de fra 7 til 20 år gamle ble kalt «zoomers».
MS «Color Hybrid»
Skipet ble tildelt prisen «Ship of the Year» 2019 av Skipsrevyen.
Luis Felipe Méliz
Karriere for Spania
Ved sommer-OL 2008 i Beijing nådde han finalen, med 7,95 i kvalifiseringen. I finalen hoppet han 8,07 meter, som holdt til 7.-plass.
Elizabeth Lippincott McQueen
Interesse for flyvning
I 1929 kontaktet fru McQueen og Lady Heath Fédération aéronautique internationale i Paris for å få kvinners luftfartsrekorder anerkjent. På samme tid, for å vekke større interesse for kvinners flyvning, unnfanget McQueen idéen og var en av de viktigste arrangørene av den første konkurranse Women's Air Derby fra Santa Monica, California til Cleveland i 1929 (Denne konkurransen skulle bli kjent som «Powder Puff Derby».)
Luis Felipe Méliz
Karriere for Spania
Han deltok ved VM 2009 i Berlin, der han ble slått ut i kvalifiseringen, og EM i friidrett 2010 i Barcelona, der han endte på 11.-plass med 7,90 meter i finalen. I 2011 fikk han sjetteplass ved EM innendørs i Paris, og ved VM 2011 i Sør-Korea ble han slått ut i kvalifiseringen, og nådde ikke finalen.
Elizabeth Lippincott McQueen
Senere i livet
Ulysses Grant McQueen døde i 1937, og rundt 1955 giftet fru McQueen seg med dr. Irving Reed Bancroft, en fremtredende pensjonert lege i Los Angeles.
Luis Felipe Méliz
Karriere for Spania
Méliz hadde nest lengste hopp ved kvalifiseringen, med 8,10 meter, men igjen hoppet han kortere i finalen. Han hadde kun ett gyldig hopp i finalen, på 7,50 meter, som holdt til en 8.-plass.
Hanne Nora Nilssen
Hanne Nora Nilssen (født 19. januar 1969) er en norsk lokalpolitiker. Hun representerer Venstre og er fra høsten 2011 varaordfører i Alstahaug kommune. Hun har vært medlem av kommunestyret sia 2007.
Elizabeth Lippincott McQueen
Død
Hun døde i sitt hjem i Hermosa Beach, California, 25. desember 1958, i en alder av 80, etter en lang periode med sviktende helse. Hun ble kremert og hennes aske ble gravlagt på Portal of the Folded Wings Shrine to Aviation
Hanne Nora Nilssen
Nilssen er lærer og rådgiver ved Sandnessjøen ungdomsskole.
Elizabeth Lippincott McQueen
Død
Hennes arkiver finnes ved University of Southern California, Doheny Memorial Library i Rare Books & Manuscripts room.
Paso Ataques
Paso Ataques er tettsted i Rivera-departementet i det nordøstlige Uruguay.
Befolkning
Tettstedet hadde 107 innbyggere i 2011.
Transport
Ruta 27 Mario Heber forbinder Paso Ataques med andre byer i Rivera-departementet.
Singapore under Samveldelekene 2022
Singapore deltok under Samveldelekene 2022 fra 28. juli til 8. august 2022 i Birmingham, England. Det var den 17. gangen nasjonen deltok i lekene.
Internettkjendis
En internettkjendis har oppnådd eller utviklet sin berømmelse gjennom internett. Fremveksten av sosiale medier har hjulpet folk med å øke sitt rekkevidde til et globalt eller nasjonalt publikum, og folk som er kjent via sosiale medier blir ofte kallet påvirkere eller influensere. Internettkjendiser kan bli rekruttert av selskaper som bedriver markedsføring for å reklamere for produkter til sine tilhengere og følgere på sine sosiale plattformer. Internettkjendiser fungerer ofte som livsstilsguruer som fremmer en bestemt livsstil eller holdning. I denne rollen kan de være viktige pådrivere for trender i sjangere som mote, teknologi, videospill, politikk, musikk, sport og underholdning etc. De mest brukte sosiale plattformene er for eksempel YouTube, Instagram og TikTok.
Urgleptes
Urgleptes er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Nokså små, lyst brun- eller gråaktige trebukker. Antennene er ofte svært lange, særlig hos hannene. Pronotum er nærmest tønneformet uten pigger på sidene. Dekkvingene er litt rundete og dekkvinger og pronotum har gjerne mørkere tegninger.
Utbredelse
Slekten er utbredt i Amerika, fra det sørlige USA til Argentina, inkludert Karibia.
Systematisk inndeling
Navnet er fremkommet ved å stokke om på bokstavene i slektsnavnet Lepturges.
Khopesh
Khopesh (ḫpš; også uttalt khepesh) var et egyptisk sigdsverd som ble utviklet fra stridsøkser.
En typisk khopesh er 50–60 centimeter lang, selv om mindre eksemplarer også er å finne. Den sløve delen av sverdtippen hadde også funksjon som slagvåpen i tillegg til krok. Disse sigdsverdene gikk over fra bronse til jern i nye rike-perioden. Den tidligst kjente avbildningen av en khopesh er på Gribbestelen, som avbilder en kong Eannatum av Lagash bærende våpenet; dette vil datere khopesh-sverdet til minst 2500 f.Kr.
Ordet khopesh kan være avledet av ordet for «ben», som i «oksebein», grunnet likhet i formen. Hieroglyfen for ḫpš («ben») blir funnet så tidlig som i tiden rundt Sarkofagtekstene (første mellomepoke i Egypt).
Bladet skjerpes kun på den ytre delen av den krummede delen. Khopesh-sverdet ble utviklet fra epsilon-øksen eller lignende buede stridsøkser. Merk uansett at khopesh-sverdet ikke var en øks. Khopeshen falt ut av bruk rundt 1300 f.Kr. Sverdet refereres derimot til i Rosettasteinen fra 196 f.Kr., som «sverd»-determinativet i en hieroglyfisk blokk, med symbolene «kh», «p», og «sh»:
Forskjellige faraoer avbildes med en khopesh, og noen er blitt funnet i kongegraver, som for eksempel to eksemplarer funnet med Tutankhamon i hans grav.
Selv om visse eksemplarer tydelig er skjerpet, har mange eksemplarer sløve kanter som antagelig aldri har hatt til hensikt å skjerpes. Det kan derfor være mulig at khopesh-sverd funnet i høytstående individers graver kan være seremonielle varianter.
Jan Fjellstad
Jan Fjellstad (født 30. mai 1947) er en norsk lokalpolitiker. Han representerer Venstre og er fra høsten 2011 varaordfører i Harstad kommune, et verv han også hadde fra 1999 til 2003.
Fjellstad jobber som saksbehandler i NAV.
Bjarte de Presno Borthen
Bjarte de Presno Borthen (født 3. oktober 1996) er en norsk musiker som bruker artistnavnet dePresno. I 2019 ga han ut sin første soloplate, som bar tittelen Technicolor.
Etter å ha vært Urørt-finalist våren 2016 med låten Stranger in Disguise, ble dePresno i løpet av året en av de mest spilte artistene på norsk radio med singlene Hide And Seek, See You Soon, Mr Big og Souvenir.
Ane Enderud
Ane Enderud (født 1980 i Oslo) er en norsk tidligere frikjøring. Hun er to ganger verdensmester i frikjøring på ski.
Karriere
VM i frikjøring (Freeride World Tour) arrangeres som en serie renn, der de konkurrerer på ski eller snowboard, og sammenlagtvinneren blir verdensmester i frikjøring. Enderud vant World Touren i 2009, med 4900 poeng, ti poeng foran Marja Persson fra Sverige. Hun forsvarte denne tittelen året etter, da hun vant Freeride World Tour 2010, med 5600 poeng, foran Jess McMillan og Jaclyn Paaso, begge fra USA.
Singlene Vol. 1 (1974–1978)
Singlene Vol. 1 (1974–1978) er et digitalt musikkalbum med New Jordal Swingers, utgitt i 2014.
Tiedemannsparken
Tiedemannsparken er en park på Ensjø / Hasle i Oslo. Den åpnet i november 2013 som en del av en stor omstilling av området fra næring til bolig («Ensjøbyen»). Parken har navn etter tobakksfabrikken som lå like ved.
Beliggenhet og størrelse
Parken er 21 dekar stor og ligger rett sydvest for Grenseveien, som skiller Ensjø fra Valle. Parken ligger på grensen mellom strøkene Ensjø og Hovin og i både Bydel Grünerløkka og Bydel Gamle Oslo.
Turvei D2 fra Grefsenåsen til Kampen park går gjennom parken fra sydvest til nordøst, der den fortsetter over Grenseveien som en gang- og sykkelbro, åpnet i 2013. Turveien er en hovedsykkelforbindelse til Groruddalen og sentrum. Hovinbekken kommer fra parken Teglverksdammen, åpnet i 2015, på den andre siden av Grenseveien. Bertrand Narvesens vei går som en tverrakse for fotgjengere fra nordvest til sydøst i parken.
Nordvest for parken ligger boligkomplekset Marienfryd fra 2010-årene, der Narvesens hovedkontor lå tidligere.
Utforming av parken
Parken er laget med turveien og den gjenåpnede Hovinbekken som to viktige elementer som følger hverandre, og har ellers beplantning, lekeplasser, bålplass, dam, benker og sittekanter, gressletter og dam. En høy fabrikkpipe fra Tiedemanns Tobakksfabrikk står i parken som et landemerke. Fabrikken, som har gitt navnet til parken og tidligere eide grunnen, etablerte seg med ny fabrikk og administrasjon, produksjon og alger på området sydvest for parken i 1968. Tobakksfabrikken ble nedlagt i 2008, som den siste i Norge, og området brukt til boliger.
Parken ble i planutkastet i 2007 kostnadsberegnet til 45 mill. kr, som ble forutsatt dekket av utbyggerne.
Xiao Gang
Xiao Gang er navnet til flere personer:
Album III
Album III er det tredje albumet fra den amerikanske artisten Loudon Wainwright III, utgitt i 1972. Dette var Wainwrights første album på plateselskapet Columbia Records og hans første der flere musikere medvirker. Album III inneholder hans største hit-singel, «Dead Skunk».
Paralamiodorcadion
Paralamiodorcadion er en gruppe (slekt) av biller som tilhører gruppen vedbukker i familien trebukker (Cerambycidae). Slekten omfatter bare én kjent art.
Moirones
Moirones er tettsted i Rivera-departementet i det nordøstlige Uruguay.
Befolkning
Tettstedet hadde 211 innbyggere i 2011.
Transport
Ruta 27 Mario Heber forbinder Moirones med andre byer i Rivera-departementet.
C.-H. Hermansson
Carl-Henrik «C.-H.» Hermansson (født 14. desember 1917 i Bollnäs i Gävleborgs län, død 26. juli 2016 i Stockholm ) var en svensk politiker (Vänsterpartiet). Han var partileder for Vänsterpartiet kommunisterna (VPK) i årene 1964 til 1975 (fram til 1967 under navnet Sveriges kommunistiska parti, SKP) samt riksdagsrepresentant fra 1963 til 1985.
Biografi
Hermansson vokste opp i Sundsvall, der han i midt på 1930-tallet ble aktiv blant de unge sosialdemokratene i SSU. Etter å ha flyttet till Stockholm for å studere ble han medlem i den sosialistiske studentorganisasjonen Clarté. Dette førte til at han ble utelukket fra SSU, og i 1941 gikk han over til Sveriges kommunistiska parti. Etter å ha blitt pol. mag. ble han i 1941 ansatt i avisen Ny Dag, der han senere var sjefredaktør fra 1959 til 1964.
Hermansson bidro i sin siste aktive periode i partiets ledelse og spesielt i sin tid som partileder til at partiet distanserte seg fra Sovjetunionen og orienterte seg mot eurokommunismen. Han var «en av de få i partiledelsen som kritiserte de sovjetiske overgrepene». På partikongressen i 1967 ble det fastslått at internasjonal solidaritet ikke bare skulle begrenses til kommunistpartier, men også omfatte andre bevegelser, partier og grupper som i ulike land kjempet for fred, nasjonal selvstendighet, frihet og sosialisme. Det innebar også samarbeid med venstresosialistiske partier og sosialdemokratiske partier.
I 1968 tok Hermansson sterkt avstand fra Warszawapaktens innmarsj i Tsjekkoslovakia under Prahavåren. Han krevde umiddelbart at Sveriges diplomatiske forbindelser med Sovjetunionen skulle fryses – noe han var alene om blant de svenske partilederne. To år senere hadde Hermansson imidlertid tonet ned kritikken, og SKP sendte delegater til Tsjekkoslovakia for å besøke en partikongress organisert av den sovjetlojale regjeringen som var blitt innsatt etter invasjonen. Hermansson forklarte da at selv om SKP fortsatt var kritisk til Warszawapaktlandenes invasjon, ville han «opprettholde gode forbindelser» med Tsjekkoslovakias kommunistiske parti.
Teocchiana
Teocchiana er en slekt av biller som tilhører den artsrike underfamilien Lamiinae i familien trebukker (Cerambycidae).
C.-H. Hermansson
Biografi
Til tross for at man offentlig tok avstand fra den sovjetiske ledelsen pleide VPK under Hermanssons partiledertid nære forbindelser med det sovjetiske kommunistpartiet. Hermansson uttalte så sent som 27. januar 1981, i Radioprogrammet Apropå, sitt syn:
Teocchiana
Utseende
En nokså stor, matt okerfarget trebukk. Antennene er tynne og litt kortere enn kroppen. Pronotum er avrundet sekskantet, noe bredere enn langt og betydelig smalere enn dekkvingene. Disse er avsmalnende bakover. Beina er svarte, forholdsvis korte, lårene ikke fortykkede.
C.-H. Hermansson
Biografi
I sin tid i SKPs ledelse før oppstanden i Ungarn var Hermansson, som hele partiet, svært lojal mot Sovjetunionen og dets ledelse. Hermansson reiste også til Stalins begravelse i Moskva der han holdt en tale som han siden angret.
Teocchiana
Levevis
Disse billene har larver som lever i død ved av løvtrær, ofte like under barken.
C.-H. Hermansson
Biografi
Hermansson har blitt kjent for uttrykket «Någon jävla ordning ska' det va’ i ett parti». Denne uttalelsen, som ble TV-sendt, falt i en tale på en partikongress i 1969 i forbindelse med all splid og internt bråk man opplevde i partiet. Ettersom det på denne tiden var ytterst uvanlig med bannord på TV har uttrykket «någon jävla ordning» nærmest blitt et bevinget ord.
Teocchiana
Utbredelse
Arten er utbredt på Sumatra og Borneo.
Systematisk inndeling
Arten har før vært plassert i sleketn Aristobia.
C.-H. Hermansson
Biografi
Han var fra 1941 gift med Märta Katz (1916–2001) som han hadde to døtre med. Hermansson var den rikeste partilederen i sin tid. Årsaken var konas formue og felles beskatning at ektefeller.
Hermansson døde 26. juli 2016, 98 år gammal.
Robert Epstein
Robert Epstein (født 1953) er en amerikansk psykolog, professor, forfatter og journalist med Ph.D. i psykologi fra Harvard University i 1981. Epstein er sjefredaktør for nettstedet og magasinet Psychology Today.
Veiavangen ungdomsskole
Veiavangen ungdomsskole er en ungdomsskole i kommunedelen Mjøndalen, Åsen og Steinberg i Drammen kommune i Viken fylke. Veiavangen ungdomsskole ble åpnet i 1962 som den første i Buskerud fylke. Skolen ligger langs Løkkeveien utenfor Mjøndalen sentrum og hadde i 2021, 400 elever fordelt på 16 klasser
Robert Epstein
Han er grunnlegger og emeritusdirektør for Cambridge Center for Behavioral Studies i Concord i Massachussetts. I 2012 grunnla han American Institute for Behavioral Research and Technology (AIBRT), en ideell organisasjon som driver forskning for å fremme velvære og funksjon til mennesker over hele verden. Hans forskning på Google har vesentlige bidrag i seg for å forstå moderselskapet Alphabets verdensomspennende maktposisjon, spesielt i USA (og Norge).
VM i landhockey for menn 1971
VM i landhockey for menn 1971 (verdensmesterskapet i landhockey for menn) ble arrangert i Barcelona i Spania i 1971.
Heaven & Earth (Yes-album)
Heaven & Earth er et studioalbum av det britiske progressiv rock-bandet Yes, utgitt i juli 2014. Dette er bandets første album med Jon Davison som vokalist. Det er også det første Yes-albumet som er produsert av Roy Thomas Baker, som i 1979 var hentet inn for å produsere albumet The Golden Age som aldri ble utgitt. Det tidligere og fremtidige Yes-medlemmet Billy Sherwood er lydmikser.
Albumet kom på 20.-plass på UK Albums Chart i Storbritannia, og på 26.-plass på Billboard Hot 200 i USA. Plateomslaget ble laget av Roger Dean.
Sascha Klein
Sascha Klein (født 12. september 1985 i Eschweiler) er en tysk stuper, som konkurrerer i plattform (10 meter tårnstup). Klein har flere sterke resultater fra internasjonale mesterskap, blant annet sølv fra Sommer-OL 2008 i Beijing, Kina (synkron), og ett gull fra EM i stuping i 2009. Hans faste partner når han stuper synkronstup er Patrick Hausding.
Shell Cup
Shell Cup er en håndballcup som arrangeres av Kristiansund Håndballklubb den siste helgen i april hvert år. Shell Cup ble arrangert første gang i 2000.
Shell Cup startet som en liten cup med ca. 20 lag påmeldt. I årene 2005–2010 det vært mellom 160–200 lag påmeldt og ca.2,200 håndballspillere. Den helgen cupen blir arrangert er det ca. 3,500 tilreisende til byen.
Cupen gjennomføres i Kristiansund, hvor man har 5 haller til disposisjon.
Ural-375D
thumb|Ural-375D med BM-21
Ural-375D er en 4,5 tonns sekshjulsdrevet lastebil, produsert av Ural i Russland og det tidligere Sovjetunionen siden tidlig på 1960-tallet. Forgjengeren var ZIL-157, og etterfølgeren var Ural-4320. Lastebilen er brukt blant annet som plattform for BM-21 «Grad» rakettsystem. Andre bruksområder inkluderer transport av soldater og last.
Åshild Surowiec
Åshild Sandøy Surowiec (født 25. oktober 1967) er en norsk bueskytter som representerer Harøy Bogeskytarlag.
Hun vant fem NM-gull og to NM-sølv i perioden 2010–2017.
Liste over land etter militære utgifter pr. innbygger
Dette er en liste over land med militære utgifter per innbygger, beløpet som brukes av en stat på sitt militære forsvar per innbygger i et gitt år. Denne listen er hentet fra Stockholm International Peace Research Institute for året 2017.
Xiao Gang (politiker)
Xiao Gang (født i 1958 i Ji'an i provinsen Jiangxi i Folkerepublikken Kina) er en kinesisk forretningsmann og kommunistisk politiker. Han er styreformann for Bank of China og Bank of China (Hong Kong). Tidligere var han viseguvernør for Kinas folkebank, den kinesiske sentralbank.
Bahamas under VM i friidrett 2017
Bahamas deltok under VM i friidrett 2017 (utendørs) fra 5. august til 13. august 2017 i London i Storbritannia.
Robert McPherson
Robert McPherson (født 22. november 1968 i Motherwell) er en skotsk rullestolcurlingspiller. Han begynte med rullestolcurling i desember 2007, og debuterte internasjonalt i 2013.
Karriere som rullestolcurlingspiller
McPherson ble skotsk mester i rullestolcurling i 2013, sammen med Aileen Neilson, Richard Craig og David Leeson.
Han deltok ved VM i rullestolcurling 2013 i Sotsji i Russland, der det skotske laget kom på 6.-plass.
Han er tatt ut som lead for det britiske laget som stiller ved Paralympiske vinterleker 2014, der Aileen Neilson er skip.
Robert Bourne
Robert Croft Bourne (født 15. juli 1888, død 7. august 1938) var en britisk roer og politiker som deltok i OL i 1912 i Stockholm.
Sonata Tamošaitytė
Sonata Tamošaitytė (født 28. juni 1987) er en litauisk friidrettsutøver som konkurrerer i hekkeløp. Hun representerte landet sitt under Sommer-OL 2012 i London, der hun ble utslått i de innledende rundene på 100 meter hekk.
Kontinuerlig leveranse
Kontinuerlig leveranse  (engelsk: continuous delivery, CD) er en tilnærming til programvareutvikling hvor man produserer programvare i korte sykluser slik at pålitelig programvare kan bli utgitt når som helst, og på en slik måte at man slipper å gjøre det manuelt når man bestemmer seg for at en utgivelse skal slippes. Det tar sikte på å bygge, teste og gi ut programvare med høyere hastighet og frekvens. Tilnærmingen bidrar til å redusere kostnader, tid og risiko ved å levere endringer gjennom å tillate flere inkrementelle oppdateringer av applikasjoner i produksjon. En enkel og repeterbar utrullingsprosess er viktig for kontinuerlig leveranse.
Kontinuerlig leveranse står i kontrast til kontinuerlig utrulling (også forkortet CD på engelsk) som er en lignende tilnærming hvor programvare også produseres i korte sykluser, men gjennom automatisert istedet for manuell utrulling.
Forhold til DevOps
Kontinuerlig leveranse og DevOps har lignende betydninger og brukes ofte sammen, men er to forskjellige begreper.
DevOps favner bredere og fokuserer på kulturell forandring, særlig samarbeidet mellom de ulike lagene som er involvert i programvareleveransen (utviklere, drift, kvalitetssikring, ledelse, etc.), samt automatisering av prosessene i programvareleveranse.
Paso Hospital
Paso Hospital, eller Hospital, er tettsted i Rivera-departementet i det nordøstlige Uruguay.
Kontinuerlig leveranse
Forhold til DevOps
Kontinuerlig leveranse er derimot en tilnærming til å automatisere leveranseaspektet, og fokuserer på å samle sammen ulike prosesser og utføre dem raskere og oftere. Dermed kan DevOps være et produkt av kontinuerlig leveranse, og kontinuerlig leveranse flyter direkte inn I DevOps.
Paso Hospital
Befolkning
Tettstedet hadde 295 innbyggere i 2011.
Kontinuerlig leveranse
Forholdet til kontinuerlig utrulling
Kontinuerlig leveranse er evnen til å levere programvare som kan utrulles når som helst gjennom manuelle utrullinger, dette er i motsetning til kontinuerlig utrulling som bruker automatiserte utrullinger. Ifølge Martin Fowler er det en forutsetning for kontinuerlig utrulling at kontinuerlig leveranse ligger i bunn. I akademisk litteratur skilles det mellom de to tilnærmingene som manuell vs. automatisert utrullingsmetode.
Paso Hospital
Transport
Ruta 6 Joaquín Suárez forbinder Paso Hospital med andre byer i Uruguay.
Kontinuerlig leveranse
Prinsipper
Utviklere som er vant med lange utviklingssykluser må kanskje endre tankegangen når de arbeider i et CD-miljø. For eksempel er det viktig å være klar over at all kode som sendes inn til kodelageret kan frigis til kunder når som helst. Egenskaper som funksjonsbrytere (mulighet for å aktivere og deaktivere en funksjon) kan være nyttig for å sende inn kode som enda ikke er klar for bruk av sluttbrukere. Bruk av NoSQL kan eliminere steget med dataoverføringer og skjemaendringer, som ellers ofte er manuelle trinn og slik avviker fra en arbeidsflyt med kontinuerlig leveranse. Andre nyttige teknikker for å utvikle kode i isolasjon som kodeforgrening kan fortsatt brukes med CD-verden, men må tilpasses. For eksempel kan det vise seg upraktisk å ha flere langlivede kodeforgreninger ettersom en utgivbar artefakt må være bygd tidlig i CD-prosessen fra en enkelt kodeforgrening dersom den skal kunne komme gjennom alle stegene i utrullingskøen.
Kommandokø for utrulling (deployment pipeline)
Kontinuerlig leveranse blir gjort mulig ved help av en utrullingskø. Noen fordeler med å kjøre dette gjennom en kommandokø er synlighet, tilbakemelding og kontinuerlig utrulling.
Verktøy
Kontinuerlig leveranse automatiserer hele prosessen fra kildekontroll til produksjon, og det finnes ulike verktøy som for hele eller deler av denne prosessen. Disse verktøyene kan utgjøre en del av en utrullingkø som inkluderer kontinuerlig leveranse. Eksempler på typer av verktøy som kan utføre ulike deler av prosessen inkluderer: kontinuerlig integrasjon, automatisering av applikasjonsutgivelse, automatisert byggesystem og håndtering av applikasjonslivssyklus.
Arkitektur for kontinuerlig leveranse
For at kontinuerlig leveranse skal utøves effektivt må programvaren tilfredsstille en mengde arkitekturmessigt viktige krav som utrullbarhet, modifiserbarhet og testbarhet. Disse arkitekturmessige kravene krever høy prioritet og kan ikke tas lett på.
Mikrotjenester brukes ofte når man designer en arkitektur for kontinuerlig leveranse. Bruk av mikrotjenester kan øke et programvaresystem sin utrullbarhet og modifiserbarhet. Observerte forbedringer av utrulling inkluderer: uavhengig utrulling, kortere utrullingstid, enklere utrullingsprosedyrer og null nedetid. Observerte forbedringer av modifiserbarhet inkluderer: kortere syklustid for små inkrementelle funksjonelle endringer, enklere endringer av teknologivalg, inkrementelle endringer av kvalitetsattributter, og enklere oppgraderinger av språk og biblioteker.
Vistdalsbukta
Vistdalsbukta er en bukt på sydsiden av Langfjorden, i Nesset kommune i Møre og Romsdal. Bukten dannes i forlengelsen av Vistdalen.
VM i landhockey for menn 1975
VM i landhockey for menn 1975 (verdensmesterskapet i landhockey for menn) ble arrangert i Kuala Lumpur i Malaysia i 1975.
Piotrowice
Piotrowuce er en by i Polen i det masoviske voivodskap.
Dawukou kullkraftverk
Dawukou kullkraftverk (石嘴山电厂) er et kullkraftverk som ligger i bydistriktet Dawukou sørvest for byen Shizuishan i den autonome regionen Ningxia, i det nordlige Kina. Det har en installert produksjonskapasitet på 1.100 MW fordelt på 4 x 110 MW-turbiner, samt 2 turbiner á 330 MW hver. Kraftverket eies av det statlige selskapet China Guodian Group Company.
Michael S. Rogers
Michael S. Rogers (født 31. oktober 1959) er en offiser (admiral) i United States Navy som siden 3. april 2014 har tjenestegjort som direktør i National Security Agency, sjef for Central Security Service og sjef for U.S. Cyber Command. Før det var Rogers sjef for Tiende flåte og sjef for U.S. Fleet Cyber Command.
Tidlig liv og utdannelse
Rogers er født i Chicago i Illinois. Han ble uteksaminert fra New Trier High School i 1977. Han er utdannet ved Auburn University (1981) og Naval War College.
Filosofiåret 1594
Filosofiåret 1594 er en oversikt over hendelser, utgivelser og personer med tilknytning til filosofi i 1594.
Lisztomania (album)
Lisztomania er et progressiv rock soundtrack album av Rick Wakeman til filmen med samme navn. Filmen er regissert av Ken Russell, basert på en biografi om Franz Liszt.
Roger Daltrey opptrer på noen av sangene. Albumet ble senere oppgradert til The Real Lisztomania av Wakeman fordi han var misfornøyd med den originale utgaven.
Dynodorcus
Dynodorcus er en slekt av biller som hører til familien hjortebiller (Lucanidae) i gruppen skarabider (Scarabaeoidea). Slekten er utbredt i Sørøst-Asia.
Utseende
Store til svært store (30–85 millimeter), svarte hjortebiller. Oversiden har vanligvis kraftig mikroskulptur og er litt matt. Hannen har sterkt forstørrede kjever og påfallende bredt hode, pannen er ganske flat uten utskudd eller forhøyninger. Hos denne gruppen er hannens kjever krumme med én enkelt, kraftig tann på innersiden.
Levevis
Larvene utvikler seg i morken ved.
Utbredelse
Slekten lever i Sørøst-Asia, fra India i vest til Taiwan og Palawan i øst.
Systematisk inndeling
Disse artene blir ofte plassert i slekten Dorcus.
Ural-4320
Ural-4320 ble videreutviklet fra Ural-375D.
Ural-43206 er en versjon med firehjulstrekk.
Storbritannias herrelandslag i ishockey
Storbritannias herrelandslag i ishockey, nå  Team GB , er det ishockey nasjonale laget som representerer Storbritannia. Et av grunnleggerne av International Ice Hockey Federation (IIHF) i 1908, og teamet kontrolleres av Ice Hockey UK. Storbritannia er for tiden rangert som 19. i verden av IIHF fra og med 2020 IIHF World Ranking, deres høyeste IIHF-rangering noensinne.
Storbritannia spilte i 2000-tallet begynnelsen av verdenscupdivisjonen I. Men 28. april 2018 kvalifiserte de seg til verdenscupen for første gang siden 1994.
Ryan Fry
Ryan Fry (født 25. juli 1978 i Winnipeg, Manitoba) er en kanadisk curlingspiller bosatt i Sault Ste. Marie.
Fry var viseskip og spilte tredje for Brad Jacobs på det canadiske laget som ble olympisk mester under Vinter-OL 2014 i Sotsji.
Terje Soløy
Terje Soløy (født 12. desember 1953 i Flakstad i Lofoten) er en norsk lokalpolitiker. Han representerer nå Senterpartiet, men har tidligere representert Venstre og var i perioden 2011- 2015 varaordfører for Venstre i Vardø kommune.
Soløy har tidligere jobba som fisker og i fiskeindustrien. De siste 9 år har han jobbet som dekksoffiser, og er for tiden fører på lokalruten i Træna kommune i Nordland.
Idrettsklubben Start i 1977
Blant høydepunktene denne sesongen var klubbens første avansement i europacupen da Fram Reykjavík ble slått 8–0 sammenlagt, og ikke minst seieren mot storlaget Eintracht Braunschweig med europa- og verdensmester Paul Breitner på laget i runden etter. Helge Haugen scoret i 1–0-seieren på hjemmebane, men tyskerne ble for sterke i returkampen der det ble tap med 0–4.
18 år gamle Audun Myhre fikk en uforglemmelig debut mot Viking i samme kamp. Etter å ha gått gradene i klubben fikk han sjansen to minutter før slutt, og etter 25 sekunder på banen ga han Start seieren med sitt første spark på ballen. Han fulgte forøvrig opp med å bli matchvinner også mot Rosenborg i runden etter.
Stein Thunberg gjorde Starts første hat-trick i Eliteserien mot Mjøndalen 2. oktober.
UEFA-cupen
Utdypende artikler: UEFA-cupen, UEFA-cupen 1977/78
Palacio de las Garzas
Palacio de las Garzas («Hegrepalasset») det offisielle kontoret og boligen til Panamas president. Det befinner seg i Casco Viejo, og har fått navnet sitt på grunn av hegrene som går fritt på plassen foran inngangen.
Palasset ble oppført i 1673, og har gjennomgått ei rekke forandringer fram til i dag. Det ble opprinnelig brukt som bolig for spanske guvernøren, kongelig vineri, lagerbygning, tollkontor og som nasjonalbankens hovedkvarter. 19. januar 1885 ble det gjort om til presidentbolig. Hegrene ble brakt dit i 1922 av daværende president Belisario Porras, etter et forslag fra vennen og dikteren Ricardo Miró. Bygningas viktigste rom er Salón Amarillo («Den gule salen»), hvor de fleste formelle tilstelningene blir holdt.
Lisztomania (film)
Lisztomania er en film fra 1975 som ble regissert av Ken Russell, skissert etter en biografi om 1800-talls komponisten og klavervirtousen Franz Liszt. Filmen var i begynnelsen forbudt i Norge.
Filmen avspeiler Liszt som verdens første klassiske popartisten, hvor Roger Daltrey (fra The Who) er i rollen som Franz Liszt. Filmen ble sluppet samme år som Tommy, som også var regissert av Russell, og hvor også Daltrey spilte. Filmens handling er delvis hentet fra boken Nélida av Marie d'Agoult, som omhandler forholdet mellom henne og Franz Liszt.
Begrepet Lisztomania ble først brukt av den tyske forfatteren Heinrich Heine, som brukte det for å beskrive den voldsomme begeistrelsen over Liszts konserter.
Rick Wakeman fra den progressive rockegruppen Yes, skrev Lisztomania soundtracket, som inneholdt synthesizer-komposisjoner av Liszts og Wagners stykker.
Ringo Starr fra The Beatles spilte Paven i filmen.
Lisztomania var den første filmen som brukte den relativt nye støyreduserende lydanlegget fra Dolby Stereo.
Utgaver
Siden den opprinnelige utgaven av Lisztomania ble sluppet, har tilgjengelige kopier av filmen blitt færre. Tilgjengelige kopier av filmen ble økt på 1990-tallet, da en 2.35:1-formats utgave ble sluppet med Dolby Surround-lyd på Laserdisc. Warner UK har i det senere kommet til enighet med selskapet Digital Classics DVD om å slippe Lisztomania på DVD.
Lisztomania i populærkultur
Det franske alternativbandet Phoenix ga ut en sang ved navn «Lisztomania» på deres album Wolfgang Amadeus Phoenix fra 2009.
Handling
Filmen forteller om Liszts liv gjennom en rekke surrealistiske episoder som blander fakta og fantasi, og fulle av anakronisme. I begynnelsen av filmen havner Liszt i seng med Marie d'Agoult, og blir oppdaget av ektemannen greve d'Agoult. Greven utfordrer Liszt til en kamp med sabel. Greven beordrer deretter sine ansatte å fange Liszt og Marie inni et piano, spikre det igjen, og deretter la pianoet stå på et jernbane-spor. En rekke tilbakeblikk fra en av Liszts konserter. Richard Wagner dukker opp og Liszt introduserer ham for sin krets av kollegaer, inkludert Gioachino Rossini, Hector Berlioz, Frédéric Chopin og Hans von Bülow. Blant publikum var også prinsesse Carolyn.
Den neste scenen viser Marie og Liszts hjemme-liv plaget av misunnelse over hans utroskap. På dette tidspunktet har de tre barn, den eldste heter Cosima Wagner. Liszt forbereder seg på å reise til St. Petersburg for å spille for tsaren. Marie truer med å forlate ham, hvis han reiser. Liszt og Carolyn reiser til Vatikanet for å gifte seg, etter at paven samtykker i å gi henne skilsmisse fra ektemannen sin. Men mannen hennes og tsaren forsøker å annullere denne skilsmissen.
Seun Adigun
Seun Adigun (født 3. januar 1987) er en nigeriansk friidrettsutøver som konkurrerer i hekkeløp. Hun representerte landet sitt i Sommer-OL 2012 i London, der hun ble utslått i de innledende rundene på 100 meter hekk.
Velutinodorcus
Velutinodorcus er en slekt av biller som hører til familien hjortebiller (Lucanidae) i gruppen skarabider (Scarabaeoidea). Slekten er utbredt i Sørøst-Asia.
Seun Adigun
Hun deltok i Bobsleigh under Vinter-OL 2018, der hun kjørte toerbob sammen med Ngozi Onwumere. Dette var første gang Nigeria deltok i vinter-OL. Adigun og Onwumere kom på 20.-plass i denne øvelsen.
Velutinodorcus
Utseende
Middelsstore (15–25 millimeter), avlange hjortebiller. Hos denne gruppen er hannens kjever bare moderat forstørrede. De kjennes lett fra de fleste andre Dorcini på at oversiden er tett kledt med gulgrå bestøvning slik at den mørke grunnfargen ikke kommer fram.
Levevis
Larvene utvikler seg i morken ved.
Utbredelse
Slekten lever i Sørøst-Asia, fra India i vest til Japan, Sumatra og Borneo i øst.
Systematisk inndeling
Disse artene blir ofte plassert i slekten Dorcus.
Tor Gudmund Selvær
Tor Gudmund Selvær (født 19. februar 1948 Sandnessjøen) er vokalist i Ryfylke Visegruppe.
Flyttet fra Tjøtta i Nordland til Vassøy i Rogaland i 1950. Han begynte i ung alder med musikk og var først med i Jåtten skolemusikk-korps og videre sopran i Stavanger domkor. Var i 6 år med i popgruppa Islanders som opphørte i 1969. Selvær flyttet til Jørpeland i 1977, og startet Glassmesterfirmaet Strand Glassindustri som han drev til 1997. I 1999 ble han Kontakt Lærer ved Bergeland videregående skole til han gikk av med pensjon. På Jørpeland var han med å starte Ryfylke Visegruppe i 1979.
Utgivelser
I 1982 fikk han sammen med Ryfylke Visegruppe, Strand kommunes kulturpris. Videre har Selvær gitt ut kunstboken, Når dagen gryr ISBN 82-7096-320-8 i samarbeid med kunstneren Stian Heimlund Skjæveland 1999. Ryfylke Visegruppe holder fortsatt konserter og planlegger ny utgivelse i 2014/2015.
Californisk jordekorn
Californisk jordekorn (Otospermophilus beecheyi) er et alminnelig jordekorn som finnes i Nord-Mexico og det vestlige USA. Det er vanlig i Oregon og California og har nylig utvidet området sitt til Washington og nordvestlige deler av Nevada. John Richardson ga den navnet beecheyi etter den engelske geografen og sjøfareren Frederick William Beechey (1796-1856). Ekornet var tidligere klassifisert i Spermophilus, som Spermophilus beecheyi, men ble reklassifisert som Otospermophilus i 2009. Det ble da klart at Spermophilus som tidligere definert ikke var en naturlig (monofyletisk) gruppe.
Beskrivelse
Oversiden av ekornet er spettet med en blanding av grå og lysebrune hår, buken er lysere med nyanser av beige og gråaktig gul. Pelsen rundt øynene er hvitaktig, men rundt ørene er den svart. Hode og kropp er 30 cm langt og halen utgjør ytterligere 15 cm. Halen er forholdsvis buskete for et jordekorn, ved første øyekast kan det lett forveksles med reveekornet (Sciurus niger).
Klapperslangene er de største naturlige fiendene til de californiske jordekornene. De blir også jaktet på av ørn, vaskebjørn, rev, grevling og røyskatt. Tverrfaglig forskning ved University of California, Davis, har vist at ekornene bruker en rekke teknikker for å redusere klapperslange-predasjon. Flere bestander av californiske jordekorn har varierende grad av immunitet mot klapperslangegift som voksne, men de blir ikke immune før de er en måned gamle. Ekornet bruker sandkasting og andre angrep for å få slangen til å rasle med halen, noe som gjør det mulig for ekornet å bedømme slangens størrelse og kroppstemperatur. En annen taktikk ekornet bruker er å øke temperaturen i halen, noe som fungerer som en advarsel til klapperslangene som jakter ved help av infrarød stråling. Hunnekorn pleier også å tygge på skinn som klapperslanger har felt for så å slikke seg og ungene sine for å skjule duften sin.
Størrelsen på kullene til det californiske jordekornet avhenger av klimaet, i områder der gjennomsnittstemperaturene er høyere får hunnene flere unger. I den varmeste delen av sitt utbredelsesområde, i det sørlige California, er det i gjennomsnitt 8,4 unger i hvert kull. Men i de kjøligere delene av det sentrale Oregon blir det bare født 5,5 unger per kull. Fødselsraten avhenger også av press fra rovdyr og hvor mye tid ekornene har til rådighet for å sanke mat.
USA-mesterskapet på 100 km gateløp 2016
USA-mesterskapet på 100 km gateløp 2016 (2016 USATF 100km Road Championships) ble arrangert 9. april 2016, som en del av gateløpet MadCity 100K i Madison i Wisconsin i USA.
Masters
I Masters-klassen vant Steve Stowers (50 år) herreklassen, med tiden 7:38:31,1, og Kathleen Rytman (47 år) kvinneklassen, med tiden 11:39:11,0.
Aalten
Aalten kommune består av tettstedene Aalten, Bredevoort, Dale, Dinxperlo, Haart, Heurne, IJzerlo, 't Klooster og Lintelo.
Tor-Einar Fagereng
Tor-Einar Fagereng (født 5. juni 1962) er en norsk lokalpolitiker. Han representerer Fremskrittpartiet og er fra 2018. Han har tidligere representert Venstre og Senterpartiet.
Fagereng lærer og avdelingsleder ved Skånland skole.
Kari Husabø
Kari Husabø (født 20. oktober 1924, død 13. april 2018) var en norsk jurist, venstrepolitiker, embetskvinne og kvinnesaksforkjemper.
Hun ble utdannet jurist i 1953 og var byråsjef og underdirektør i Miljøverndepartementet. Hun var en hovedaktør bak strandloven som ble vedtatt i 1960-årene. Hun var medlem av Samerettsutvalget.
I 1972 laget Dagbladet i samarbeid med Oslo Kvinnesaksforening et forslag til en «kvinneregjering», der Husabø ble foreslått som handelsminister.
Hun var gift med ekspedisjonssjef og lagdommer Odd Ragnar Hansson.
Philibert Delorme
Philibert de l'Orme (født ca. 1510–1514 i Lyon, død 8. januar 1570 i Paris) var en fransk arkitekt.
Jung Hye-lim
Jung Hye-lim (født 1. juli 1987) er en sørkoreansk friidrettsutøver som konkurrerer i hekkeløp. Hun representerte landet sitt under Sommer-OL 2012 i London, der hun ble utslått i de innledende rundene på 100 meter hekk.
Philibert Delorme
Av Delormes verk finnes knapt bevart noe annet enn fragmenter. Blant hans mest kjente verk kan nevnes Tuileriene for Katharina de' Medici og Slottet Anet for Diane de Poitiers. Sin mest varige innsats gjorde Delorme som arkitekturteoretiker, framfor alt gjennom sin bok L'Architecture 1567 som, sammen med andre franske verk på området, gjorde at den italiensk dominansen ble brutt i fransk favør.
Stine Estenstad
Stine Estenstad (født 8. september 1971) er en norsk sykepleier og politiker (H).
Fra 2015 er hun varaordfører i Melhus kommune i Trøndelag. Hun har også tidligere vært medlem av kommunestyret fra 1999 til 2011.
Ivar Vikingsson
Ivar Vikingsson (født ca. 1420, død 3. mai 1490) var en norsk geistlig og statsmann, som var prost ved Mariakirken i Oslo og Norges rikes kansler fra midten av 1400-tallet til 1485, samt medlem av riksrådet. Han var en av de fremste norske rådgiverne for Christian I og kansler i nesten hele hans regjeringstid.
I norsk språkhistorie er han husket som den siste skansen for norsk administrasjonsmål på en tid der kongens kanselli i København ikke lenger brukte norsk. Han var den siste som brukte det gamle norske formelverket i de formelle brev han utstedte og i tråd med gammel norsk forvaltningsskikk daterte han brevene etter kongens styringsår.
Som prost hadde han Husaby prebende ved Mariakirken.
Vistdalsholmen
Vistdalsholmen er en liten skogkledt holme i Nesset kommune, beliggende i Vistdalsbukta. Holmen er 0,03 km2 stor og høyeste punkt er 15,4 moh. Hele øyen inngår i Vistdalsholmen naturreservat, opprettet 28. mai 2010.
Vistdalsholmen ligger ved utløpet av Vistdalsbukta i Nesset kommune. Vegetasjonen består av furu-, gran- og løvskog, mens bunnvegetasjonen er dominert av storfrytle. I de åpne delene av øyen vokser det mye enstape, mens det mot vest er mer åpne gressenger.
Anna Margrethe Brockenhuus
Anna Margrethe Brockenhuus (1681–1768) var en norsk adelsdame og generalinne.
Hun var eldste datter av offiseren Caspar Christopher Brockenhuus og hans hustru Cathrine Hedevig von Løwenhielm.
Anna Margrethe giftet seg (for annen gang) i 1704 med offiseren (senere general) Barthold Heinrich von Lützow. Hun overlevet sin ektemann og overtok ved hans død i 1729 herregården Tomb, som ved hennes død igjen overgikk til deres felles barn. Anna Margrethe arvet samtidig Råde kirke.
Sweet Love Feelings (Jerry Reed-album)
Sweet Love Feelings er et musikkalbum av Jerry Reed som ble utgitt juni 1978. Albumet består av ti sanger hvorav Reed har komponert tre sanger selv. Produsenter var Reed og Chip Young. Innspillingene ble gjort i perioden august 1977 – januar 1978.
Fanklubb-utgivelsene
Fanklubb-utgivelsene er et digitalt musikkalbum med New Jordal Swingers, utgitt i 2014. Albumet inneholder EP- og kassettutgivelser fra New Jordal Swingers Fan-Klubb i perioden 1980-1983.
Jernbane i Mali
På grunn av dårlig vedlikehold er det per 2013 kun passasjertrafikk mellom Bamako og Kayes på linja på den maliske sida. Imidlertid har to kinesiske selskaper: China international railways og China railways corporation construction per 2014 vist interesse for å investere i en fornyelse av delen mellom Sendou i Senegal og til Bamako i Mali
Morten Lang-Ree
Morten Lang-Ree (født 1955) er en norsk sykepleier. Lang-Ree ble administrerende direktør i Sykehuset Innlandet HF i 2009 fram til 31. desember 2016. Han ble etterfulgt av Alice Beate Andersgaard. Han hadde før dette vært rådmann i Nittedal kommune i noen dager. Han har vært direktør ved sykehuset på Gjøvik, rådmann i Elverum kommune og Løten kommune.
Kongen på haugen (wrestling)
Kongen På haugen er et norsk wrestlingshow og -turnering i NWF. Kampen eller turneringen starter med to konkurrenter, fra og med de har startet kommer det til en ny wrestler hvert minutt. De kaster hverandre ut av ringen, den som blir kasta over øverste tauet og begge beina treffer bakken er eliminert fra turneringen. Den som står i ringen til slutt er vinneren, og får muligheten til å gå i kamp på Powerslam for tittelen Norgesmester i Wrestling.
Dette showet er det norske varianten av WWE Royal Rumble.
Ellen Beeman
Ellen Guon Beeman er en amerikansk fantasy- og science fiction-forfatter, manusforfatter og videospilldesigner og -produsent. Hun har utgitt fire romaner, og har jobbet på over 40 videospill.
Videospillkarriere
I 1989 forlot Beeman hennes TV-manusforfatter-karriere og startet sin nye jobb hos Sierra Online, der hun ble ansatt som en prosjektleder. Hun jobbet som en forfatter og prosjektleder ved Origin Systems for flere Wing Commander-spill.
I 2006 ble hun rangert i topp-100-listen av «mest innflytelsesrike kvinner i videospillindustrien» av Edge Online. I løpet av den tiden var hun en hovedprogramstyrer ved Microsoft Casual Games, en produsentrolle.
Beeman har også blitt kreditert av Monolith Productions, Electronic Arts og Disney. Hun har gitt forelesninger ved flere spillindustrikonferanser, inkludert Game Developers Conference, LOGIN, SXSW Interactive, Microsoft Gamefest, PAX og PAX Dev, og Game Design Expo. Hun er en av grunnleggerne av Women in Games International.
Ved 2019 er hun en uavhengig videospillutvikler og konsulent i Kirkland i Washington, samt en Senior Lecturer ved DigiPen Institute of Technology.
Peter Gylseth
Peter Gylseth (født 1864 i Leiranger i Steigen, død 1920 i Segelstein i Nordfold) var en norsk lærer, gårdbruker og Venstre-politiker. Han var ordfører i flere perioder i de to kommunene Nordfold-Kjerringøy og Nordfold i årene mellom 1893 og frem til sin død i 1920. Fra 1907 til 1928 var han vararepresentant på Stortinget fra valgkretsen Nordre Salten. Han var lærer i Lyngen fra 1885, inntil han i 1889 ble ansatt i Nordfold. Gylseth døde av sukkersyke i 1920.
Santa Teresa (Uruguay)
Santa Teresa er en by i Rivera-departementet i det nordøstlige Uruguay.
Befolkning
Byen hadde 2 657 innbyggere i 2011.
Pontos (mytologi)
Pontos (gresk: Πόντος; «havet») var en gresk opphavelig, førstefødte, før-olympisk guddom for havet. Han var sønn av Gaia, og i henhold til den greske poeten Hesiod ble han født uten innvirkning av en far. For Hesiod synes Pontos ikke å ha vært mer enn en personifisering av havet, ho pontos, «veien», som grekerne henviste til Middelhavet som.
Romersk framstilling
I en romersk skulptur fra 100-tallet e.Kr. er Pontos framstilt som stigende opp fra tang og tare, holder et ror i sin høyre hånd og lener seg på forstevnen av et skip. Han bærer en murkrone, og har følge av Fortuna, den romerske gudinne for lykken, og hennes kleder opptrer på venstre side. De er her (se bilde) de romerske skytsguddommene av havnen Tomis i dagens Romania ved Svartehavet.
I romerske mosaikker framstilles han (latinsk navn Pontus) som et stor hode som stiger opp av havet, smykket med et vanngrått skjegg og med krabbeklør som horn. Pontos og Thalassa, hans kvinnelige motpart, ble fullstendig erstattet av Poseidon og Amfitrite i klassisk kunst og myter. I romersk mosaikk ble de opphavlige havgudene vanligvis Okeanos og Tethys.
Avkom
Med Gaia, sin mor og personifiseringen av Jorden, ble Pontos far til Nerevs («gamle far hav»), en av de mange havguddommer i gresk mytologi; Thaumas (det redselsslagne «under» i havet, legemliggjøringen av havets farer); Forkys, ytterligere en havgud, og hans søster og ektefelle Keto; og sist «den sterke gudinne» Eurybia, gudinne over havets herrevelde og over stjernehimmelen som man mente bestemte over været og vindens krefter.